Diari Oficial de la Generalitat Valenciana


Sumari del DOGV 8299, del 21-05-2018 (2018/4158)

Informació pública de l'aprovació de l'informe ambiental i territorial estratègic de la modificació puntual número 8 del Pla general d'ordenació urbana.
--------------------------------------------------------------------------------------------------------------------------------------------------------

### Dades del document

Número de DOGV
:   8299

Data del DOGV
:   21-05-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/4158


Data del document
:   25-04-2018

Organisme emissor
:   Ajuntament de la Pobla de Farnals

Tipus de document
:   Anunci

Descriptors 

:   * Pobla de Farnals, la
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual número 8 del Pla general d'ordenació urbana.  
  
 [2018/4158]  
El Ple de l'Ajuntament, en data 19 d'abril de 2018, ha emés un informe ambiental i territorial estratègic de la modificació puntual número 8 del PGOU de caràcter favorable.  
Per això, i per mitjà del present edicte se sotmet el document de modificació puntual número 8 del Pla general d'ordenació urbana de la Pobla de Farnals a informació pública, per període de 45 dies, de conformitat amb el que preveu l'article 57 de la LOTUP, segons mitjans previstos en l'article 53 d'aquesta llei, per mitjà de l'enviament del corresponent anunci al Diari Oficial de la Generalitat Valenciana, premsa escrita de gran difusió i portal de transparència i tauler d'edictes municipal per a la posada a disposició del públic.  
El present acord d'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si és el cas, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
El present acord d'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla en el termini màxim de quatre anys des de la seua publicació. En tals casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.  
  
Si, com a conseqüència d'informes i al·legacions, es pretén introduir canvis substancials en la proposta de pla, abans d'adoptar-los es comunicarà als interessats i, mitjançant una resolució de l'alcalde, se sotmetran a informació pública pel termini de 20 dies, junt amb els informes i al·legacions que sustenten la modificació proposada.  
Una vegada concloses les anteriors actuacions, el pla serà sotmés a aprovació pel Ple de l'Ajuntament o òrgan que corresponga.  
L'acord d'aprovació definitiva, junt amb les seues normes urbanístiques, es publicaran en el Butlletí Oficial de la Província de València per a la seua entrada en vigor.  
  
La Pobla de Farnals, 25 d'abril de 2018.- L'alcalde president: Enric Palanca Torres.